मॉडर्न लव
आप कौन हैं?
मैं कौन हूँ?
मेरे बारे में बयाँ कर पाना मुश्किल है।
मतलब, सबके बारे में बयाँ कर पाना मुश्किल है, है न?
पर मेरे बारे में बयाँ कर पाना वाकई मुश्किल है।
क्योंकि मेरे बारे में एक छोटी सी...
बात है। यह एक छोटी सी बात है।
और कुछ नहीं। कोई बड़ी बात नहीं है।
वैसे, थोड़ी तो बड़ी है, पर वह आपके नज़रिए पर निर्भर है।
बहुत छोटी नहीं, पर बहुत बड़ी भी नहीं है। एक बात है। बस।
पर आपको इसके बारे में कैसे बताऊँ?
जानना है कि मैं कौन हूँ? तो मैं ऐसी हूँ।
सालों पहले, आड़ू की तलाश में, मैं एक सुपरमार्केट गई थी।
मन में आड़ू पाने की चाहत के साथ।
जानते हैं न, कि कभी-कभी जब आप जागते हैं, तो कैसे आड़ू खाने का बहुत मन करता है?
ठीक उसी तरह से।
और मैं झिलमिला रही थी।
मतलब वाकई झिलमिला रही थी,
क्योंकि मैंने सुबह-सुबह के सुपरमार्केट के अपने दौरे के लिए एक ऐसी पोशाक चुनी,
जो सितारों वाली मेरी पसंदीदा कमीज़ थी,
और जिसे पहनने के लिए मुझे कभी सही मौका नहीं मिलता।
यह मेरे मूड से मेल खा रही थी।
मैं वाकई बहुत खुश थी।
असल में वही तो समस्या है।
और तब, जब मुझे लगा कि मेरा मूड और बेहतर नहीं हो सकता, मेरी नज़र...
सब्ज़ी के काउंटर पर पड़ी।
आड़ू के लिए मेरी ख़याली तलाश, असल में एक रोमांच की तलाश थी।
या शायद प्यार की।
उस समय मुझे नहीं पता था।
अगर आपको सुबह-सुबह सुपरमार्केट में कोई प्यार करने वाला मिल जाए,
तो वह यकीनन भरोसे के काबिल है। यहाँ कोई प्रेमी ढूँढ़ने के लिए नहीं आता।
कोई यहाँ किसी को फुसलाने या एक रात के मज़े के लिए नहीं आता।
लड़के शराब या कोकेन के नशे में बिंदास नहीं होते।
यहाँ पर मर्द असली रूप में होते हैं।
साथ ही, अगर आप डेट के लिए उसे मनाने में सफल नहीं हुए तो रात के अंधेरे में चुपके से
नाकारा की तरह खाली हाथ नहीं लौटना पड़ता। यह एक दुकान है।
यहाँ और भी लोग आसानी से मिल जाएँगे।
मुझे ये करारे और रसभरे पसंद हैं।
और कोई दाग भी न हों।
तो, क्या तलाश रहे हो?
मेरा फ़्रूट सलाद खाने का मन हुआ।
पर पहले से तैयार वाला नहीं। बिल्कुल ताज़ा चाहिए।
है न? क्योंकि बहुत बर्बाद होता है।
हरेक फल एक-एक खरीदना पड़ता है,
और जब तक दोबारा फ़्रूट सलाद खाने का मन होता है,
सब कुछ थोड़ा ज़्यादा पक जाता है।
सिर्फ़ अपने लिए फ़्रूट सलाद बनाने के लिए मेरा ज़मीर तो इजाज़त ही नहीं देता।
पर, अगर घर पर कई बच्चे हों
और एक बीवी हो जो फल खाने में मदद करें, तो बात दूसरी है।
तो फल खाने में मदद करने के लिए तुम्हारे बीवी-बच्चे हैं?
-मेरे? नहीं हैं। -नहीं?
मेरे भी नहीं हैं।
क्या तुम्हें उसी की वही तलाश है?
शायद? आखिरकार।
नहीं, मेरा मतलब आड़ू से था।
अरे, आड़ू। हाँ।
-सही। -सही। हाँ। नहीं।
यकीनन आड़ू के लिए ही आई थी।
हाँ, बेशक।
तुम ठीक तो हो न?
बहुत जोश में लग रही हो।
यह तो सुबह वाली कोकेन की खुराक का असर है।
क्या?
नहीं। मैं कुछ रातों से सोई नहीं हूँ। शायद तीन रातों से।
हो ही नहीं सकता। क्या कोई ज़रूरी काम निपटाना है?
नहीं। मैं बस...
कभी-कभी ज़िंदगी इतनी दिलचस्प होती है कि नींद ही नहीं आती।
-मेरी बात समझ रहे हो न? -बिल्कुल, यह तो भालुओं को समझाना चाहिए।
हालाँकि, दूसरी बातों के बारे में जानकर अच्छा लगा।
कौन सी दूसरी बातें?
कि तुम्हें उनकी चाहत है। बच्चे। पति।
ऐसा क्यों?
जब किसी के साथ डेट पर जाना हो तो ये बातें जानना अच्छा होता है।
हाँ। इससे मदद तो मिलती है।
तो, हम कहाँ जा रहे हैं?
कहीं भी। तुम्हारे साथ।
-वाकई? -हाँ।
मतलब, तुमने मेरा दिन खुशनुमा बना दिया है।
पहले मैं थका हुआ, आधी नींद में था, सुबह जागा तो उदास, उलझा हुआ सा था,
और सुपरमार्केट में मेरे सामने रीटा हेवर्थ आ जाती है। मतलब,
कोई बेवकूफ़ ही ज़िंदगी में ऐसा मौका अपने हाथ से जाने देगा।
मैं तुम्हें पसंद करती हूँ।
-क्या? -मुझे तुम्हारे बात करने का अंदाज़ पसंद है।
शुक्रिया।
और आज यहाँ आने के लिए शुक्रिया।
तुम्हारा स्वागत है।
तो, गुरुवार की शाम मिलते हैं।
बढ़िया।
पता है,
अचानक से मुझे काम उतना दिलचस्प नहीं लग रहा।
क्या नाश्ता करने साथ चलना चाहोगी?
हमारी अभी-अभी तो मुलाकात हुई है।
तुम मेरे साथ डेट पर जा रही हो।
सही कहा, पर डेट तो डिनर पर होती है। नाश्ता करीबी मामला लगता है। दोनों अलग हैं।
नाश्ता मतलब बिखरे बाल, थकावट और बेतरतीब और...
इसमें मेकअप नहीं होता, रोशनी ज़्यादा होती है। बहुत गड़बड़ हो सकती है।
डिनर में भी हो सकती है।
इसीलिए शराब होती है।
काफ़ी पीने चलें?
कॉफ़ी पी सकती हूँ।
ठीक है।
मीठी ब्रेड मँगवा सकता हूँ?
नहीं, वह नाश्ता है।
गुरुवार को मिलते हैं।
ठीक है, बहुत हुआ। यह कोई ला ला लैंड फ़िल्म नहीं है।
मैं खुश हूँ, पर फिर भी यह असली ज़िंदगी है।
आप तो समझ ही रहे होंगे।
यह रही आईपी फ़ाइल।
याद दिलाओगी?
एक गाने के लिए पैसा न मिलने पर रैपर ने लड़कों के एक बैंड पर मुकदमा कर दिया है।
हाँ। पता है कि रैपर ने एक बैंड पर मुकदमा किया है।
काफ़ी उलझन भरा है। वे चाहते हैं कि मैं संभालूँ?
उन्होंने ज़ोर दिया है कि हमारी नई उस्ताद ही देखे।
-उन्होंने यही शब्द कहे? -बेशक।
तुम्हारे आने से पहले मैं वह उस्ताद हुआ करती थी।
और खुद को देखो तो, कामयाबी में सराबोर बेहद खुश लग रही हो।
तुम रीटा हेवर्थ जैसी लग रही हो।
आज ऐसा कहने वाली तुम दूसरी इंसान हो।
-और किसने कहा? -एक बंदे ने।
अच्छे बंदे ने?
बहुत अच्छे बंदे ने।
तुम उससे कहाँ मिली?
शायद कहीं देर रात, क्योंकि तुम यहाँ सुबह 10:00 बजे लहराती हुई चली आई।
और देखकर लगता है कि तुम कल रात घर नहीं गई।
सुपरमार्केट में। आज सुबह।
क्या? सुपरमार्केट में लड़कों से किसकी मुलाकात होती है? वाकई?
मैं माँस और पनीर वाले इलाके में थी,
वह फल और सब्ज़ियों वाले इलाके में था। हमें पता था यह प्यार है।
शायद हम इससे मिल सकते हैं।
मुझे तो लगा था कि तुम उस संगीतकार से मिलती-जुलती हो।
मैं मिलती थी। उससे ताल-मेल नहीं बैठा।
तुम बहुत मीनमेख निकालती हो।
एचआर ने कहा कि तुम्हें बता दूँ।
तुम 20 में से चार दिन काम पर नहीं आई। मतलब, पिछले महीने।
पता है। मुझे आँत की एक बीमारी है।
वाकई? मुझे जानकर अफ़सोस हुआ।
इससे कोई फ़र्क नहीं पड़ता कि अपने काम में कितनी माहिर हो,
पर किसी के न आने पर बॉस से उसकी पैरवी कर पाना बहुत मुश्किल होता है।
पता है। मैं कोशिश कर रही हूँ।
ठीक है। क्योंकि मैं तुम्हें खोना नहीं चाहती।
तुम अभी तो आई हो और मुझे पसंद भी हो।
मैं भी तुम्हें पसंद करती हूँ।
बाद में ड्रिंक्स पर चलें? तब उसके बारे में बताना?
यह तय रहा।
और यहीं से दिक्कत शुरू होती है।
पता नहीं शुरुआत किस वजह से होती है।
ब्लड शुगर? रासायनिक?
मनोवैज्ञानिक? कौन जाने?
पर यह हावी हो जाता है।
किसी पुरानी फ़िल्म के शैतान की तरह चलते हुए,
और चाहे जितनी तेज़ भागने की कोशिश करो, वह पीछा कर ही लेता है।
और बस एक ही जगह वह आपको खोज नहीं पाता।
हैलो? लेक्सी?
हाँ।
मैं जेफ़ बोल रहा हूँ।
मैंने तुम्हारा पता पूछने के लिए फ़ोन किया है।
अगर रद्द करना चाहो तो दूसरी बात है।
तुम्हारे पास अब भी दो मिनट का समय है।
नहीं।
आ जाओ। हाँ। डेट के लिए।
तो, रीटा हेवर्थ को डेट पर जाना है, क्यों?
हैलो।
हैलो, जेफ़।
धत्। माफ़ करना।
कोई बात नहीं।
शुरुआत तो अच्छी नहीं हो रही है।
-तुम ठीक तो हो? -ठीक हूँ।
यह क्या है?
लकड़ी से तराशा हुआ आड़ू।
एक ख़ास तरह की लकड़ी से।
तुम लकड़ी तराशने का काम करते हो?
नहीं। मैं लकड़ी तराशने का काम नहीं करता।
एक दुकान में इस पर नज़र पड़ गई।
लगा कि तुम्हें आड़ू पसंद हैं।
तुम कितने प्यारे हो।
चलें?
ठीक है।
तो, कहाँ चलना चाहती हो?
मुझे परवाह नहीं है। बस किसी आरामदायक जगह चलो।
तुम ठीक तो हो?
बेशक।
तो, क्या खाना चाहती हो?
म्यूस्ली।
वह मिलना तो मुश्किल होगा। इस...
मैं एक जगह जानती हूँ। चलो।
-यह लो, लेक्स। -शुक्रिया, सिंथिया।
तुम्हारी कोई जुड़वाँ बहन तो नहीं है न?
नहीं।
-बहुत-बहुत शुक्रिया। -बेशक।
यह...
आइसक्रीम खाना चाहोगे?
ठीक है।
बेशक, हाँ।
बढ़िया।
तो, क्या तुम ऊपर चलकर कॉफ़ी पीना...
-पता है... -...या सेक्स वगैरह करना चाहते हो?
दरअसल, रहने दो।
हाँ, समझती हूँ।
नहीं, मैं तुम्हें अकेला छोड़ देता हूँ।
किसलिए?
आज शाम तुम जो भी करने वाली हो,
जो कि इससे कहीं ज़्यादा दिलचस्प है।
मजबूरी में यह करने की ज़रूरत नहीं है।
नहीं। ऐसी बात नहीं है।
यह... मैं... मेरी तबियत...
ठीक है, थोड़ी मजबूरी तो महसूस कर रही हूँ, पर जैसा सोच रहे हो वैसा कुछ नहीं है।
यह... पता है, मैं...
मैं बीमार हूँ और...
मुझे सर्दी-ज़ुकाम है और मुझे वाकई अच्छा नहीं लग रहा है।
मुझे माफ़ करना।
-तुमने पहले क्यों नहीं बताया? -तुम...
हाँ, शायद सोने से ठीक हो जाऊँगी,
और हम इसे अच्छे से दोबारा करेंगे, ठीक है?
मुझे फ़ोन करोगे?
एक बात कहूँ,
अगर तुम चाहो तो मुझे फ़ोन कर लेना।
तुम्हारे पास मेरा नंबर है।
इसकी शुरुआत हाई स्कूल में हुई थी।
एक दिन, मैं बिस्तर में ही पड़ी रहना चाहती थी।
मेरे माता-पिता ने मुझे बीमार समझकर बिस्तर में ही रहने दिया।
क्योंकि बिस्तर से बाहर निकलने के लिए मेरे अंदर ताकत ही नहीं बची थी।
इक्कीस दिन के बाद भी मैं वहीं थी।
बच्चे नई जानकारी को बहुत लाजवाब तरीके से संभालते हैं।
वे नहीं जानते कि कुछ चीज़ें जैसी होनी चाहिए वैसी नहीं होतीं।
इसी तरह मैंने इस बीमारी के साथ जीने का तरीका खोज निकाला।
मैं ज़बरदस्त नतीजे देकर इसकी भरपाई कर लेती थी।
मैं सबसे बढ़िया छात्रा बन जाती।
इसी तरह मैं साल के 50 प्रतिशत समय गायब रह सकती थी।
बाकी के आधे समय में बेहतरीन बनकर।
सपनों को सच कर लो!
वासर में भी यही हाल था। हफ़्तों अपने कमरे में रहना, बाहर न निकलना।
और फिर, इसकी भरपाई करते हुए, लाइब्रेरी में हफ़्तों मेहनत करके शानदार अंक हासिल करना।
तुम्हें हो क्या गया है?
और फिर, न्यू यॉर्क आई।
मैं कई कानून कंपनियों के मुक़ाबलों में अव्वल रही...
पर फिर धीरे-धीरे वे सब समझ गए कि हर बारीकी पर मेरी पारखी नज़र,
और किसी मामले पर काम करते वक्त रात-रात भर जागकर काम करना,
मेरी लगातार छुट्टियों की भरपाई नहीं कर सकते।
इन सब के दौरान, अनगिनत डॉक्टरी परामर्श लिए, विश्लेषण,
बिजली के झटके वाली थेरेपी, संज्ञानात्मक-बर्ताव वाली थेरेपी,
ड्रग थेरेपी वगैरह-वगैरह में हिस्सा लिया।
इस दौरान, मैंने अपने मालिकों, परिवार वालों और दोस्तों को
बहाने बनाकर इस बात से अनजान रखा,
और उनसे तभी मिलती, जब पता होता था कि उनका दिल जीत लूँगी।
ज़िंदगी इसी तरह कट रही थी और किसी को पता न था कि असल में मैं कैसी हूँ।
हाँ। लेक्सी डॉनेहो बोल रही हूँ।
बेशक, हाँ, मैं...
कल तक?
कल तक तैयार कर सकती हूँ। ठीक है, कोई दिक्कत नहीं है।
पर जब तक उदासी के काले बादल आखिरकार छँटते रहते हैं,
मैं सब संभाल लेती।
इससे याद आया...
एक बेहतरीन सुबह।
मेरी खिड़की के बाहर चिड़ियाँ चहचहा रहीं थीं।
ताज़ी कटी घास की खुशबू।
जेफ़!
जेफ़, दुनिया का सबसे अच्छा इंसान।
सबसे प्यारी मुस्कान और ज़िंदगी की सभी संभावनाओं वाला
और आशा से लबालब इकलौता इंसान जेफ़।
क्या जेफ़ को फ़ोन करने के लिए सुबह के 6:30 के समय को जल्दी कहा जाएगा?
नहीं, ठीक है।
-हैलो? -जेफ़?
-हाँ? -लेक्सी बोल रही हूँ।
वाकई?
यह जल्दी तो नहीं है न? जल्दी नहीं है न? कह दो कि जल्दी नहीं है।
किस बात के लिए जल्दी है?
नाश्ते के लिए। इस बार तुम म्यूस्ली खाना और मैं टिक्का खाऊँगी।
क्या तुम हर मामले में उलट गई हो?
दरअसल, पता है? शायद ऐसा ही है।
तुम ठीक तो हो?
उस रात को क्या हो गया था?
कुछ नहीं। बस मैं थक गई थी। काम में कुछ ज़्यादा ही मसरूफ़ रही।
अब कोई फ़र्क नहीं पड़ता। आज रात मिल सकते हैं?
डिनर करना चाहोगे? या फ़िल्म देखने चलोगे?
क्लब चलना चाहोगे? पता नहीं। मैं बस तुमसे मिलना चाहती हूँ।
धत्। आज तो थोड़ा मुश्किल है।
मंगलवार को चलें तो कैसा रहेगा?
मंगलवार? मंगलवार तो बहुत दूर है।
क्या पता हम मंगलवार तक ज़िंदा रहेंगे भी या नहीं?
कल ही तो है। ज़िंदा रहने की अच्छी संभावना है।
सिरफ़िरे राष्ट्रपति के सत्ता में होते हुए? नहीं।
इन 24 घंटों में कुछ भी हो सकता है।
आज रात क्यों नहीं?
ठीक है। आज रात के बारे में इतना ख़ास क्या है?
क्योंकि मैं नहीं चाहती कि तुम्हें जाने बिना एक और दिन बर्बाद करूँ।
यह तो अच्छी बात कही।
तो, आज रात मिलें? मेरे घर पर? मैं खाना पकाऊँगी।
ठीक है।
ठीक है, बाए।
मुझे आपके बारे में नहीं पता, पर जब मैं इस तरह के मूड में होती हूँ,
ऐसा लगता है कि मैं अपने ही टीवी शो का अहम किरदार निभा रही हूँ।
द लेक्सी शो
कलाकार 'लेक्सी' के रूप में लेक्सी डॉनेहो
और 'हैरी टैक्सीवाला' के रूप में जड हर्श
क्या हालचाल है, लेक्सी?
और 'एलेक' के रूप में जड हर्श
खुश हो या उदास?
तुम्हें क्या लगता है, एलेक?
और 'ऑफ़िसर महोनी' के रूप में जड हर्श
मुझे इस जगह से यह द्विध्रुवी एहसास मिटाना होगा।
इसे कहते हैं असली खुशी।
हॉलीवुड अपने सबसे बेहतरीन अंदाज़ में।
हर काम सफ़ाई से। हर अंदाज़ एक कला।
कहीं कोई गलती नहीं।
फिर मुझे रीटा हेवर्थ की अक्सर कही जाने वाली बात याद आ गई।
"मैं जिस भी बंदे को जानती हूँ, उसे प्यार गिल्डा से हुआ
"और वह जागा मेरे साथ।"
और मुझे बहुत दुख हुआ।
प्लीज़।
ऐसा नहीं हो सकता।
और लीजिए हो गई।
शांति।
दहलीज़ पार करने से पहले ही एक और बंदे के मेरी ज़िंदगी से
दूर जाने की डरावनी शांति।
मेरी खुद की बनाई शांति।
जैसे कोई सनकी ईष्यालु माँ अपनी बेटी को ऊपर के कमरे में बंद करके
लड़कों को दरवाज़े से ही भगा देती है।
क्या वह रुक जाता?
जेफ़? अगर उसे पता होता?
अगर मैंने सुपरमार्केट में ही साफ़-साफ़ बता दिया होता,
"अरे, दरअसल, मुझे द्विध्रुवी विकार है। मैं इससे जूझ रही हूँ, तुम साथ दोगे?"
क्या वह उल्टे पैर भाग जाता या फ़्रोज़न फ़ूड वाले हिस्से की ओर
एक मुस्कुराहट के साथ चला जाता और कहता "ठीक है"?
वह एक ऐसा बंदा था जिसे अपने आड़ुओं पर भी दाग पसंद नहीं थे।
तो वह मानसिक विकार के मामले को कैसे संभालता?
प्लीज़ लौट आओ, मत लौटो।
प्लीज़ लौट आओ।
और फिर, मैं लेटी रही,
जब एक प्यारा और खूबसूरत इंसान
मेरे दरवाज़े से वापस लौट रहा था,
और तब मुझे एहसास हुआ कि इसे ख़त्म करना होगा।
बीमारी नहीं, यह तो कभी ख़त्म नहीं होगी,
पर दूसरे लोगों को अपने बारे में राय बनाने का मौका न देना।
इस मामले में उन्हें फ़ैसले लेने का कम से कम एक मौका तो मिलना चाहिए।
ज़रूर, कोई न कोई तो ऐसा होगा जो मुझे वैसे ही अपनाएगा जैसी कि मैं हूँ।
एक इंसान जो आपके अंदर के दोहरे रूप को कबूल करेगा।
किसी को अपना केवल एक ही रूप नहीं दिखाया जा सकता।
यह तो हॉलीवुड में होता है। गिल्डा ऐसी है। और यह खूबसूरत है,
पर ऐसा हमेशा के लिए नहीं हो सकता।
ए। ज़रा रुकना।
क्या तुम अलविदा भी नहीं कहोगी?
बेशक।
मैं इसे कोई बड़ा मसला नहीं बनाना चाहती थी।
मुझे अफ़सोस है कि फ़ैसला तुम्हारे हक में नहीं हुआ।
मैं यहाँ तुम्हारे बिना अकेली पड़ जाऊँगी।
कोई बात नहीं।
वैसे भी, मुझे कंपनी बदलते रहना पसंद है।
कोई नई जगह। रोमांचक होता है।
कॉफ़ी पीने चल सकते हैं?
हाँ, ज़रूर। बेशक।
ठीक है। मैं अभी आई।
तुम्हारा मतलब अभी से था।
तो, कहाँ जाओगी?
पता नहीं।
मैंने कुछ बचत कर रखी है, तो मुझे नौकरी की तुरंत ज़रूरत नहीं है।
पर शायद मैं कुछ दिन आराम करूँगी। शायद कहीं घूमने चली जाऊँ।
अपने सुपरमार्केट वाले बंदे के साथ? वैसे, उसके साथ कैसा चल रहा है?
उसके साथ बात नहीं बनी।
-अफ़सोस हुआ। -कोई बात नहीं।
तुम्हारे प्रेमी बदलते रहते हैं, है न?
शायद ऐसा ही लगता है।
वैसे, हम एक ही बार जवान होते हैं।
मुझे द्विध्रुवी विकार है।
वाकई?
हाँ।
जब 15 साल की थी, तब से है।
तुमने मुझे पहले क्यों नहीं बताया?
छोड़ो भी। मनोरंजन कानून की दुनिया में मानसिक बीमारी वाले इंसान को
कौन काम पर रखता है? क्या हम पहले ही काफ़ी सनकी नहीं होते?
माफ़ करना।
तो, मुझे अब क्यों बता रही हो?
क्योंकि तुमसे काम से बढ़कर रिश्ता है।
और अगर हमें दफ़्तर के बाहर मिलना है,
तो तुम्हें पता होना चाहिए कि किससे पाला पड़ा है,
क्योंकि मुझे मिलना अच्छा लगेगा।
पर मैं अवसाद से बुरी तरह से घिर जाती हूँ।
इतनी बुरी तरह से कि चल भी नहीं पाती।
मेरे आस-पास रहना नामुमकिन हो जाता है।
फ़ोन का जवाब भी ठीक से नहीं दे पाती।
दोस्त के रूप में भरोसे लायक बिल्कुल नहीं रह जाती।
वास्तव में, कुछ मामलों में तो मुझसे बुरा दोस्त मिल ही नहीं सकता।
दोस्तों वाली कोई खूबी नहीं है।
पाँच मिनट पहले मेरी एक बैठक थी।
ठीक है।
फ़िलिस। हैलो।
मेरे दफ़्तर में जो एडमिन के बंदे आए हैं, उनसे कह दो कि आज की बैठक रद्द हो गई।
मैं उनसे कल मिलूँगी।
हाँ, पता है। उनसे कह देना कि मैं माफ़ी चाहती हूँ।
लंच करना चाहोगी?
मेन्यू मिलेगा?
तो, इस समय तुम किस तरफ़ हो? मूड के मामले में?
मैं अवसाद से उबर रही हूँ।
आज रात बहुत परेशान रहूँगी।
तुम्हारे सिवा इसके बारे में आज तक किसी और को नहीं बताया।
मुझे बताने के बाद कैसा लग रहा है?
जैसे मेरे सीने से कोई भारी बोझ उतर गया हो।
मुझे खुशी हुई कि तुमने मुझे बताया।
इससे काफ़ी बातें समझ में आ गईं।
सच कहूँ, तो यह न जानने के कारण
तुमसे पूरी तरह से जुड़ नहीं पाती थी।
जैसा कि मैं चाहती थी।
तो, साथ में कभी ड्रिंक लेना पसंद करोगी?
फ़िल्म देखने चलोगी? लोगों से मिलना चाहोगी?
ये सारे काम करूँगी।
आज तक तुमसे ज़्यादा मज़ा किसी के साथ नहीं आया।
मैं इसे ऐसे नहीं जाने दूँगी।
शुक्रिया।
एक सच्चे दोस्त के भरोसे से आपकी ज़िंदगी में गज़ब के बदलाव आ सकते हैं।
सिल्विया को बताने के बाद, ऐसा लगा जैसे मेरा राज़ सारी दुनिया को पता चल गया।
मैंने सालों पुराने अपने प्रेमियों को फ़ोन किया।
उन सहकर्मियों को भी जिनसे बिना किसी कारण बात करना बंद कर दिया था।
मुझे अपनी बीमारी को लेकर एक तरह से गर्व होने लगा।
पता चला है कि मुझे द्विध्रुवी विकार है।
उनका इतना बड़ा दिल और समझ देखकर
मुझे अजीब सी राहत और ज़ख्मों पर मरहम जैसा महसूस हुआ।
और कि कैसे इतने सारे लोगों को मैंने इतना कम आँका था।
और खुद से वादा कर लिया था कि किसी को अपनी पूरी कहानी कभी नहीं बताऊँगी।
अच्छी, बुरी और पागल सी।
वह कैसी है?
जेफ़ से दो साल पहले मुलाकात हुई थी।
दो साल से तलाश जारी है, कि कोई सही डॉक्टर मिल जाए,
और दवा की सही खुराक मिल जाए।
मुझे पता है कि मेरे दिमाग की रासायनिक उथल-पुथल का कोई इलाज नहीं है,
जैसे कि प्यार का कोई इलाज नहीं है।
पर एक छोटी सी पीली गोली है जो मुझे पसंद है और हल्के नीले रंग की गोली है,
और कुछ प्यारे गुलाबी कैप्सूल हैं,
और मुट्ठी भर कुछ और रंग हैं जिन्होंने मेरी ज़िंदगी बदलकर रख दी है।
मेरे मूड में बदलाव होता है,
पर उसकी वजह से मेरा बर्ताव पूरी तरह बदल नहीं जाता।
और मैं डेटिंग करना वापस शुरू कर रही हूँ।
ज़ाहिर है, क्योंकि आप इसे पढ़ रहे हैं।
मैंने टिंडर के बारे में सोचा, पर फिर मैंने
पुराने तरीके की वेब-डेटिंग सेवा ही चुनी।
तो यही हूँ मैं।
मैं ऐसी ही हूँ।
अगर आपको इससे डर नहीं लगता,
तो बिना किसी झिझक के मुझे संदेश भेज दीजिए।